Maksimovas ezers
Maksimovas ezers (arī Maksimavas ezers; baltkrievu: возера Максімава), ir stipri aizaugošs brūnūdens ezers Krāslavas novada Indras pagastā uz Latvijas un Baltkrievijas robežas. Ezera kopējā platība 45,7 ha, no tiem 16,1 ha Latvijā, bet 29,6 ha — Baltkrievijā. Krasti zemi, dibens dūņains, dūņu slānis >3 m. Ezera Baltkrievijas daļā viena 0,8 ha liela sala. Dienvidaustrumu galā Baltkrievijas teritorijā iztek strauts uz Rosicas upi. Mīt karūsa, līnis, rauda, līdaka. Ir peldvieta.